
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 14 

13 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός μηνιαίας αποζημίωσης των μελών της 
Ομάδας Έργου Νέου Μηχανογραφικού Συστήμα¬ 
τος Διαμετακόμισης (Ν.Μ.Σ.Δ.). 1 

Καθορισμός μηνιαίας αποζημίωσης των μελών και 
της γραμματέως της Επιτροπής για τη μελέτη 
αναθεώρησης του τρόπου εκτέλεσης του κρατι¬ 
κού προϋπολογισμού». 2 

Ρύθμιση θεμάτων κατάταξης στρατευσίμων και εφέ¬ 
δρων και αναζήτησης μη καταταγέντων». 3 

Μεταβίβαση αρμοδιοτήτων και της εξουσίας να 
υπογράφουν στους προϊστάμενους των Δ/νσε- 

ων Δ1,Δ2 και Δ3 της Κεντρικής Υπηρεσίας. 4 

Έγκριση του Οργανισμού Εσωτερικής Υπηρεσίας του 
Νομικού Προσώπου Φιλαρμονικής του Δημοτικού 

Διαμερίσματος Σιταγρών Δήμου Σιταγρών. 5 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
Δημοτικού Σχολείου Κοινότητας Γελάνθης», Νο¬ 
μού Καρδίτσας, η οποία δημοσιεύθηκε στο ΦΕΚ 

726/ΤΒ/28.9.1989. 6 

Σύσταση Σχολικής Επιτροπής των Εργαστηρίων Ει¬ 
δικής Επαγγελματικής Εκπαίδευσης και Κατάρ¬ 
τισης (Ε.ΕΈ.Ε.Κ.) του Δήμου Ροδίων Νομού Δω- 

δεκανήσου. 7 

Σύσταση Νομικού Προσώπου Δημοσίου Δικαίου στο 
Δήμο Καλυμνίων Νομού Δωδεκανήσου με την 
επωνυμία: « Σχολική Επιτροπή Δημοτικού Σχο¬ 
λείου Πανόρμου Καλύμνου. 8 

Σύσταση Νομικού Προσώπου Δημοσίου Δικαίου 
στο Δήμο Καλυμνίων Νομού Δωδεκανήσου με 
την επωνυμία: « Σχολική Επιτροπή Νηπιαγωγεί¬ 
ου Πανόρμου Καλύμνου. 9 

Χορήγηση άδειας άσκησης επαγγέλματος Κοινωνι¬ 
κής Λειτουργού στην Μαντζουράνη Βασιλική του 
Κων / νου και της Δέσποινας. 10 


Α ΠΟΦΑΣΕΙ Σ 

Αριθμ. 2/68529/0022 (1) 

Καθορισμός μηνιαίας αποζημίωσης των μελών της Ομά- 
δαςΈργου Νέου Μηχανογραφικού Συστήματος Δια¬ 
μετακόμισης (Ν.Μ.Σ.Δ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του Π.Δ. 284/88 
«Οργανισμός του Υπουργείου Οικονομικών» (ΦΕΚ 128/ 
Α/14.6.1988), όπως τροποποιήθηκε και ισχύει. 

2. Τις διατάξεις του άρθρου 34 του ν. 1914/1990, σε 
συνδυασμό με τις διατάξεις του άρθρου 13 του ν. 2346/ 
1995. 

3. τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003). 

4. τις διατάξεις του άρθρου 40, του ν. 849/1978, όπως 
συμπληρώθηκε με το άρθρο 8 του ν. 2129/1993. 

5. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητιικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

6. Την αριθ. 2/40508/0004/23.7.2004 (ΦΕΚ 1185/Β/ 
3.8.2004) Απόφαση μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γ ενικό Γ ραμματέα Δημοσιονομικής Πολιτικής, στους Γ ε¬ 
νικούς Διευθυντές και στους Προϊσταμένους Διευθύνσε¬ 
ων και Τ μημάτων του Γ.Λ.Κ. και της Γ ενικής Διεύθυνσης 
Δημόσιας Περιουσίας και Εθνικών Κληροδοτημάτων. 

7. Το αριθμ. 1112691/1406/0001Α/28.11.2005 (ΟΡΘΗ ΕΠΑ¬ 
ΝΑΛΗΨΗ) έγγραφο της Δ-1 Διοικητικού. 

8. Την αριθμ. 1040400/68/Α0006/18.4.2005, απόφαση 
του Υπουργού Οικονομίας & Οικονομικών, με την οποία 
ορίσθηκαν τα μέλη της εν θέματι Ομάδας Έργου. 

9. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας & Οικονομικών». 

10. Το γεγονός ότι από τις διατάξεις της παρούσης 
απόφασης προκαλείται δαπάνη ύψους 42.250 ευρώ πε- 



















152 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρίπου για το έτος 2005 και 6.500 ευρώ περίπου για το 
έτος 2006, σε βάρος των πιστώσεων του προϋπολογι¬ 
σμού εξόδων του Υπουργείου Οικονομίας και Οικονο¬ 
μικών, ειδικού φορέα 23-150 ΚΑΕ 0515 . 

Αποφασίζουμε 

Καθορίζουμε μηνιαία αποζημίωση, για χρονικό διάστη¬ 
μα ενός έτους πριν την δημοσίευση της παρούσας και 
μέχρι 1.3.2006, στον Συντονιστή, τα μέλη και την Γραμ¬ 
ματέα της εν λόγω Ομάδας'Εργου, με την προϋπόθεση 
πραγματοποίησης τεσσάρων (4) συνεδριάσεων το μήνα, 
άλλως θα γίνεται αναλογική μείωση, ως εξής: 

I. Για τον Συντονιστή το ποσό των τριακοσίων πενήντα 
(350) ευρώ. 

II. Γ ια τα μέλη το ποσό των τριακοσίων (300) ευρώ 
σε έκαστο 

III. Για την Γραμματέα το ποσό των διακοσίων (200) 
ευρώ . 

Η απόφαση αυτή, που ισχύει ένα (1) έτος πριν την 
δημοσίευσή της, να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2005 

Με εντολή Υφυπουργού 
Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

- * - 

Αριθμ. 2/71203/0022 (2) 

Καθορισμός μηνιαίας αποζημίωσης των μελών και της 
γραμματέως της Επιτροπής για τη μελέτη αναθε¬ 
ώρησης του τρόπου εκτέλεσης του κρατικού προ¬ 
ϋπολογισμού». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του Π.Δ. 284/ 
1988 «Οργανισμός του Υπουργείου Οικονομικών» (ΦΕΚ 
128/Α/14.6.1988), όπως τροποποιήθηκε και ισχύει. 

2. Τις διατάξεις του άρθρου 34 του ν. 1914/1990, σε 
συνδυασμό με τις διατάξεις του άρθρου 13 του ν. 2346/ 
1995. 

3. τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003). 

4. τις διατάξεις του άρθρου 40, του ν. 849/1978, όπως 
συμπληρώθηκε με το άρθρο 8 του ν. 2129/1993. 

5. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητιικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

6. Την αριθ. 2/40508/0004/23.7.2004 (ΦΕΚ 1185/Β/ 
3.8.2004) Απόφαση μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γενικό Γ ραμματέα Δημοσιονομικής Πολιτικής, στους Γ ε¬ 
νικούς Διευθυντές και στους Προϊσταμένους Διευθύνσε¬ 
ων και Τμημάτων του Γ.Λ.Κ. και της Γ ενικής Διεύθυνσης 
Δημόσιας Περιουσίας και Εθνικών Κληροδοτημάτων. 

7. Την αριθμ. 2/49401/0004/21.9.2005 (ΦΕΚ 1387/Β/ 
7.10.2005), απόφαση του Υπουργού Οικονομίας και Οι¬ 
κονομικών, με την οποία συστάθηκε και ορίσθηκαν τα 
μέλη της εν θέματι Επιτροπής. 

8. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας & Οικονομικών». 

9. Το γεγονός ότι από τις διατάξεις της παρούσης 
απόφασης προκαλείται δαπάνη ύψους 13.500 € περί¬ 


που για το έτος 2006, σε βάρος των πιστώσεων του 
προϋπολογισμού εξόδων του Υπουργείου Οικονομίας 
και Οικονομικών, ειδικού φορέα 23 - 140 ΚΑΕ 0515 , 
αποφασίζουμε: 

Καθορίζουμε μηνιαία αποζημίωση, στα μέλη και την 
γραμματέα της εν λόγω Επιτροπής, για χρονικό διά¬ 
στημα (3) τριών μηνών, με την προϋπόθεση πραγματο¬ 
ποίησης τεσσάρων (4) συνεδριάσεων το μήνα, άλλως 
θα γίνεται αναλογική μείωση και για συνεδριάσεις που 
θα πραγματοποιούνται εκτός των ωρών του κανονι¬ 
κού ωραρίου λειτουργίας των Δημοσίων Υπηρεσιών, 
ως εξής: 

I. Γ ια τα μέλη που ανήκουν στο διδακτικό προσωπικό 
το ποσό των πεντακοσίων (500) ευρώ για καθένα. 

II. Για τα υπόλοιπα 9 μέλη και την γραμματέα το ποσό 
των τριακοσίων (300) ευρώ για καθένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2005 

Με εντολή Υφυπουργού 
Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθμ. Φ. 429.1/3/150002 (3) 

Ρύθμιση θεμάτων κατάταξης στρατευσίμων και εφέ¬ 
δρων και αναζήτησης μη καταταγέντων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις της παραγράφου 1 του άρθρου 31, 
του άρθρου 38, της παραγράφου 3 του άρθρου 49 και 
της παραγράφου 6 του άρθρου 72 του ν. 3421/2005 
«Στρατολογία των Ελλήνων και άλλες διατάξεις» (ΦΕΚ 
302/13.12.2005, τ. Α'). 

β. Τις διατάξεις της με αρ. Πρωτ. 177026/17.3.2004 Κοι¬ 
νής Απόφασης Πρωθυπουργού και Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής 
Άμυνας στους Υφυπουργούς Εθνικής Άμυνας» (ΦΕΚ 
517/17.3.2004, τ. Β'). 

γ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

δ. Σχετική πρόταση του Αρχηγού Γ.Ε.ΕΘ.Α. αποφα¬ 
σίζουμε: 

Άρθρο 1 

Κατάταξη στρατευσίμων και ανυποτάκτων 

1. Η κατάταξη των στρατευσίμων και των ανυποτά¬ 
κτων γίνεται με την αποστολή σ’ αυτούς Σημειωμάτων 
Κατάταξης από τα αρμόδια Στρατολογικά Γραφεία. 
Τα Στρατολογικά Γραφεία αποστέλλουν έγκαιρα τα 
Σημειώματα Κατάταξης στις αρμόδιες υπηρεσίες της 
Ελληνικής Αστυνομίας, ανάλογα με τον τόπο κατοικίας 
των καλουμένων, για την παραπέρα επίδοσή τους σ’ 
αυτούς. Η επίδοση των Σημειωμάτων Κατάταξης γίνεται 
είτε αυτοπρόσωπα στον ίδιο τον υπόχρεο για κατάταξη, 
είτε σε κάποιον από εκείνους που, έστω και προσω¬ 
ρινά, διαμένουν μαζί του. Αν το πρόσωπο, στο οποίο 
πρόκειται να γίνει η επίδοση, απουσιάζει από τον τόπο 
της κατοικίας του και η διαμονή του είναι άγνωστη, η 
επίδοση γίνεται στη σύζυγο ή σ’ έναν από τους γονείς ή 
αδελφούς ή άλλους συγγενείς εξ αίματος ή αγχιστείας 

έως και τον τρίτο βαθμό. Από όλα τα ανωτέρω πρόσωπα 
εξαιρούνται όσοι κατά την ανεξέλεγκτη αντίληψη αυτού 
που κάνει την επίδοση είναι μικρότεροι από δεκαεπτά 
(17) ετών ή ψυχικά ασθενείς ή προφανώς μεθυσμένοι. 
Εφόσον επίκειται άμεση κατάταξη είναι δυνατή η επίδο¬ 
ση των Σημειωμάτων Κατάταξης από τα Στρατολογικά 
Γραφεία ή η αποστολή τους με τηλεομοιοτυπικό τρόπο 
στην αρμόδια υπηρεσία της Ελληνικής Αστυνομίας για 
παραπέρα επίδοσή τους. Με τον ίδιο τρόπο επιδίδονται 
Σημειώματα Επανακατάταξης, όσων απολύονται πρό¬ 
ωρα από τις τάξεις των Ενόπλων Δυνάμεων, κατόπιν 
παραγγελίας των Μονάδων που καλούνται αυτοί να 
επανακαταταγούν. 

2. Αυτός που ενεργεί την επίδοση συντάσσει αποδει¬ 
κτικό επίδοσης των Σημειωμάτων Κατάταξης στον τόπο 
όπου αυτή γίνεται, στο οποίο υπογράφει και σημειώνει 
το βαθμό, το ονοματεπώνυμο, την ημερομηνία επίδοσης 
- παραλαβής και το ονοματεπώνυμο του παραλήπτη ο 
οποίος και υπογράφει για την παραλαβή του. Σε πε¬ 
ρίπτωση που ο παραλήπτης δεν είναι ο καλούμενος 
σημειώνεται και ο βαθμός συγγένειάς του με αυτόν ή η 
ιδιότητά του σύμφωνα με τα οριζόμενα στην προηγού¬ 
μενη παράγραφο του παρόντος άρθρου. Το αποδεικτι¬ 
κό αποστέλλεται αμέσως στο αρμόδιο Στρατολογικό 
Γ ραφείο. 

Άρθρο 2 

Κατάταξη εφέδρων 

Οι έφεδροι κατατάσσονται με έγγραφες προσκλήσεις 
των αρμοδίων Υπηρεσιών του ΥΕΘΑ, τις οποίες επιδί¬ 
δουν οι αρμόδιες Υπηρεσίες της Ελληνικής Αστυνομίας, 
είτε στους καλούμενους, είτε στα αναφερόμενα στην 
παράγραφο 1 του άρθρου 1 της παρούσας, πρόσωπα. 
Κατά την επίδοση συντάσσεται αποδεικτικό επίδοσης 
των εγγράφων προσκλήσεων, με τα στοιχεία που ανα- 
φέρονται στην παράγραφο 2 του άρθρου 1 της παρού¬ 
σας και αποστέλλονται στην αρμόδια Υπηρεσία του 
ΥΕΘΑ που απέστειλε τις προσκλήσεις. Εάν στις έγγρα¬ 
φες προσκλήσεις προβλέπεται ειδικός αποσπώμενος 
χώρος για την πράξη επίδοσής τους, συμπληρώνονται 
τα στοιχεία επίδοσης στον χώρο αυτό κι επιστρέφονται 
στην υπηρεσία που τις εξέδωσε χωρίς ν’ απαιτείται η 
σύνταξη ξεχωριστού αποδεικτικού. 

Αρθρο 3 

Αναζήτηση μη καταταγέντων στρατευσίμων, εφέδρων 
και ανυποτάκτων 

Για τους στρατεύσιμους, εφέδρους και ανυπότακτους 
που καλούνται για κατάταξη και δεν παρουσιάζονται 
στις Μονάδες Κατάταξης, τα Στρατολογικά Γραφεία 
αποστέλλουν επείγοντα έγγραφα αναζήτησής τους 
στα κατά τόπους Αστυνομικά Τμήματα, προκειμένου 
να εξακριβώσουν τους λόγους της μη κατάταξής τους. 
Σε περίπτωση που από τις απαντήσεις των αστυνομικών 
υπηρεσιών δεν προκύψουν στοιχεία για τους αναζη- 
τούμενους ή αυτά που θα προκύψουν δεν είναι επαρκή 
για τον εντοπισμό τους, τα Στρατολογικά Γ ραφεία θα 
απευθύνονται και σε άλλες Υπηρεσίες της Ελληνικής 
Αστυνομίας για την άντληση περισσοτέρων και ακρι¬ 
βέστερων στοιχείων. Η όλη διαδικασία της αναζήτησης 
των προσώπων της κατηγορίας αυτής δεν θα υπερβαί¬ 
νει τους 6 μήνες από την ημερομηνία υποχρέωσής τους 
για κατάταξη. Καθ’ όλο το ως άνω χρονικό διάστημα τα 
Στρατολογικά Γραφεία θα διενεργούν αλληλογραφίες 
και υπομνήσεις στις αρχές με τις οποίες θ’ αλληλογρα¬ 


φούν για τον εντοπισμό των μη καταταγέντων. Μετά 
την παρέλευση του θμήνου τα Στρατολογικά Γ ραφεία 
θα κηρύσσουν ανυπότακτους τους μη καταταγέντες 
στρατευσίμους και εφέδρους που δεν εντοπίστηκαν και 
θα ενημερώνουν τις αρμόδιες στρατιωτικές δικαστικές 
και αστυνομικές αρχές. 

Άρθρο 4 

Τελικές διατάξεις 

1. Το Αρχηγείο της Ελληνικής Αστυνομίας ενημερώνει 
τη Διεύθυνση Στρατολογικού του Γ.Ε.ΕΘ.Α. για την καθ' 
ύλην και κατά τόπο αρμοδιότητα των υπηρεσιών της, 
αρχικά με την εφαρμογή σε ισχύ της παρούσας καθώς 
και κάθε φορά που επέρχεται οποιαδήποτε αλλαγή στα 
στοιχεία αυτά. Η ενημέρωση αυτή θα γίνεται κυρίως 
με ηλεκτρονικό αρχείο το οποίο θα είναι στη διάθεση 
των εμπλεκόμενων υπηρεσιών του ΥΕΘΑ, δηλαδή των 
Γ ενικών Επιτελείων, των Στρατολογικών Γ ραφείων και 
των Επιστρατευουσών Αρχών και των τριών Κλάδων. 

2. Στις περιπτώσεις άρνησης παραλαβής των Σημει¬ 
ωμάτων Κατάταξης, επανακατάταξης και των οποιοδή- 
ποτε προσκλήσεων για κατάταξη, συντάσσεται σχετικό 
πρακτικό, που υποβάλλεται στην αρμόδια αποστέλλου- 
σα για επίδοση Αρχή. 

3. Διοικητικές κι ερμηνευτικές οδηγίες για την εφαρ¬ 
μογή της απόφασης αυτής εκδίδονται, εφόσον απαι¬ 
τηθούν, από τη Διεύθυνση Στρατολογικού του Γ ενικού 
Επιτελείου Εθνικής Άμυνας. 

4. Η απόφαση αυτή να δημοσιευθεί στην Εφημερίδα 
της Κυβερνήσεως και να ισχύσει από τη δημοσίευσή 
της. 

Αθήνα, 2 Ιανουάριου 2006 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΑΜΥΝΑΣ ΔΗΜΟΣΙΑΣ ΤΑΞΕΩΣ 

ΙΩΑΝΝΗΣ ΛΑΜΠΡΟΠΟΥΛΟΣ ΓΙΩΡΓΟΣ ΒΟΥΛΓΑΡΑΚΗΣ 
-♦- 

Αριθμ. Δια/οικ. 93 (4) 

Μεταβίβαση αρμοδιοτήτων και της εξουσίας να υπο¬ 
γράφουν στους προϊστάμενους των Δ/νσεων Δ1, Δ2 
και Δ3 της Κεντρικής Υπηρεσίας. 

Ο ΓΕΝΙΚΟΣ ΔΙΕΥΘΥΝΤΗΣ ΤΟΥ ΟΡΓΑΝΙΣΜΟΥ 

ΠΕΡΙΘΑΛΨΗΣ ΑΦΑΛΙΣΜΕΝΩΝ ΔΗΜΟΣΙΟΥ (Ο.Π.Α.Δ.) 

Έχοντας υπόψη: 

1. Τις διατάξεις του ν. 2768/99(ΦΕΚ 273/Α/1999) «Ρύθ¬ 
μιση συνταξιοδοτικών θεμάτων, σύσταση Ν.Π.Δ.Δ. με 
την επωνυμία «Οργανισμός Περίθαλψης Ασφαλισμένων 
Δημοσίου (Ο.Π.Α.Δ.) 

2. Τις διατάξεις του Π.Δ.52/01 «Οργάνωση και λειτουρ¬ 
γία του Οργανισμού Περίθαλψης Ασφαλισμένων Δημο¬ 
σίου (Ο.Π.Α.Δ.)» (ΦΕΚ 41/Α/8.3.2001), όπως τροποποιήθηκε 
και ισχύει σήμερα. 

3. Την με αριθμό 182/15.12.2005 Απόφαση του Δ.Σ. του 
ΟΠΑΔ 

4. Τις υπηρεσιακές ανάγκες. 

5. Το γεγονός ότι από την παρούσα Απόφαση δεν 
προκύπτει δαπάνη σε βάρος του προϋπολογισμού του 
ΟΠΑΔ, αποφασίζουμε: 

Τη μεταβίβαση δικαιώματος υπογραφής ως εξής: 

Α. Στην Προϊσταμένη της Διεύθυνσης Δ1 Διοικητικού - 
Οικονομικού μεταβιβάζουμε το δικαίωμα υπογραφής 

των παρακάτω εγγράφων, εντολών ή άλλων διοικητικών 
πράξεων, ως εξής: 

1. Μισθοδοτικές καταστάσεις του προσωπικού κάθε 
κατηγορίας. 

2. Αποφάσεις για την χορήγηση κανονικών και λοιπών 
αδειών πλην εκείνων που ρητά από τον Δημοσιοϋπαλ¬ 
ληλικό κώδικα χορηγούνται με αποφάσεις του Δ.Σ. ή 
άλλου οργάνου. 

3. Κάθε είδους βεβαιώσεις και πιστοποιητικά που 
αφορούν αποδοχές, προϋπηρεσία και ασφάλιση του 
προσωπικού όλων των κατηγοριών. 

4. Κάθε είδους διαβιβαστικά που αφορούν κοινοποιή¬ 
σεις αποφάσεων Δ.Σ., Προέδρου ή του Γενικού Διευθυ¬ 
ντή, απαντήσεων σε ερωτήματα πολιτών, υπαλλήλων και 
υπηρεσιών του Δημοσίου εν γένει, καθώς και των ΥΠΑΔ 
του ΟΠΑΔ, αρμοδιότητας Διεύθυνσης Διοικητικού - Οικο¬ 
νομικού. 

5. Διαβίβαση στην Υ.Δ.Ε. των απαιτούμενων δικαιο- 
λογητικών για την έκδοση Χ.Ε., ύστερα από σχετική 
απόφαση του Δ.Σ. του ΟΠΑΔ πλην των νοσηλίων εξω¬ 
τερικού. 

Την Προϊσταμένη της Διεύθυνσης ΔΙ Διοικητικού-Οι- 
κονομικού σε περίπτωση κωλύματος ή απουσίας ανα¬ 
πληρώνουν οι Προϊστάμενοι των Τμημάτων Α’ Β’ και Γ’ 
για θέματα αρμοδιότητας των Τμημάτων τους. 

Β. Στον Προϊστάμενο της Διεύθυνσης Δ2 Υγειονομικής 
Περίθαλψης μεταβιβάζουμε το δικαίωμα υπογραφής των 
παρακάτω εγγράφων: 

1. Κάθε είδους διαβιβαστικά που αφορούν κοινοποιή¬ 
σεις αποφάσεων Δ.Σ., Προέδρου ή Γ ενικού Διευθυντή, 
αρμοδιότητας της Δ/νσης Δ2 Υγειονομικής Περίθαλ¬ 
ψης. 

2. Κάθε είδους απαντήσεις σε ερωτήματα πολιτών, 
υπαλλήλων και υπηρεσιών του Δημοσίου εν γένει καθώς 
και των ΥΠΑΔ αρμοδιότητας της Δ/νσης Δ2 Υγειονο¬ 
μικής Περίθαλψης. 

Τον Προϊστάμενο της Διεύθυνσης Δ2 Υγειονομικής 
Περίθαλψης σε περίπτωση κωλύματος ή απουσίας ανα¬ 
πληρώνουν οι Προϊστάμενες των Τμημάτων Α', Β' και Γ' 
για θέματα της αρμοδιότητας τους αντίστοιχα. 

Γ. Στον Προϊστάμενο της Δ3 Πληροφορικής και Με¬ 
λετών μεταβιβάζουμε το δικαίωμα υπογραφής των πα¬ 
ρακάτω εγγράφων: 

1. Κάθε είδους διαβιβαστικά που αφορούν κοινοποι¬ 
ήσεις αποφάσεων Δ.Σ. Προέδρου ή Γ ενικού Διευθυντή 
αρμοδιότητας της Διεύθυνσης Δ3. 

2. Κάθε είδους απαντήσεις σε ερωτήματα πολιτών, 
υπαλλήλων υπηρεσιών του 

Δημοσίου εν γένει και των ΥΠΑΔ, αρμοδιότητας της 
Διεύθυνσης Δ3. 

Τον Προϊστάμενο της Διεύθυνσης Δ3 Πληροφορικής 
και μελετών σε περίπτωση κωλύματος ή απουσίας ανα¬ 
πληρώνει ο Προϊστάμενος του τμήματος Α’ και Β’ για 
θέματα αρμοδιότητας των τμημάτων τους αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2006 

Ο Γ ενικός Διευθυντής 
ΝΙΚΟΛΑΟΣ ΦΑΡΜΑΚΗΣ 


Αριθμ. 10616 (5) 

Έγκριση του Οργανισμού Εσωτερικής Υπηρεσίας του 
Νομικού Προσώπου Φιλαρμονικής του Δημοτικού Δι¬ 
αμερίσματος Σιταγρών Δήμου Σιταγρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις 

α) του άρθρου 12 του ν. 1188/1981, όπως αντικαταστά- 
θηκαν με τις όμοιες του άρθρου 8 παρ. 5 του ν. 2307/1995 
και του άρθρου 1 παρ. 2 του ν. 2503/1997 

β) των άρθρων 198, 199 και 203 του Δ.Κ.Κ. (π.δ. 410/ 
1995). 

γ) των άρθρων του ν. 2190/1994. 

2) Την αριθμ. 6707/28.9.2004 απόφασή μας (ΦΕΚ 1356/ 
τ.Β'/Ιδ.10.2004) περί Σύστασης Νομικού Προσώπου στο 
Δήμο Σιταγρών, με την επωνυμία Φιλαρμονμική Δ.Δ. 
Σιταγρών. 

3) Την αριθμ. 3/2005 απόφαση του Διοικητικού Συμ¬ 
βουλίου 

4) Την αριθ. 51/2005 απόφαση του Δημοτικού Συμ¬ 
βουλίου 

5) Το αριθμ. 8/11.11.2005 πρακτικό του Υπηρεσιακού 
Συμβουλίου του άρθρου 8 του ν. 2307/1995. 

5) Την αριθμ. 2550/1.10.2003 (ΦΕΚ 1588/τ.Β727.10.2003) 
απόφαση του Γ ενικού Γ ραμματέα Περιφέρειας Ανατο¬ 
λικής Μακεδονίας - Θράκης περί "μεταβίβασης αρμο¬ 
διοτήτων στους Διευθυντές Τοπικής Αυτοδιοίκησης και 
στους Τμηματάρχες των ιδίων Υπηρεσιών, αποφασί¬ 
ζουμε: 

Εγκρίνουμε την αριθμ. 3/2005 απόφαση του Διοικητι¬ 
κού Συμβουλίου του Νομικού Προσώπου "Φιλαρμονική 
Δημοτικού Διαμερίσματος Σιταγρών Δήμου Σιταγρών", 
με την οποία ψηφίζεται ο Οργανισμός Εσωτερικής Υπη¬ 
ρεσίας του Νομικού Προσώπου ως εξής: 

ΚΕΦΑΛΑΙΟ Α’ 

Άρθρο 1 

Οι υπηρεσίες της Φιλαρμονικής Δ.Δ. Σιταγρών διαρ¬ 
θρώνονται σε επίπεδο γραφείου που απαρτίζονται από 
μουσικό, θεατρικό και δανειστικής βιβλιοθήκης. 

ΚΕΦΑΛΑΙΟ Β’: ΠΡΟΣΩΠΙΚΟ 
Άρθρο 2 

Διάρθρωση Θέσεων Προσωπικού 

Οι Θέσεις εργασίας του προσωπικού διαρθρώνονται 
ως εξής: 

ΘΕΣΕΙΣ ΕΙΔΙΚΟΤΗΤΑ ΚΛΑΔΟΣ ΠΑΡΑΤΗΡΗΣΕΙΣ 
1 Αρχιμουσικών ΠΕ, ΤΕ και ελλείψει αυτών ΔΕ 

1 Μουσικών ΤΕ και ελλείψει αυτών ΔΕ 

ΙΘεατρολόγου ΠΕ, ΤΕ και ελλείψει αυτών ΔΕ 

Αρθρο 3 

Τελικές διατάξεις 

1. Ο τρόπος λειτουργίας της Φιλαρμονικής, εκτός από 
όσα προβλέπονται από τις διατάξεις των Νόμων 1188/81 
& ν.1586/86, στις επιμέρους λεπτομέρειες του καθορί¬ 
ζεται από ειδικούς κανονισμούς που ψηφίζονται από το 
Δ.Σ. του Νομικού Προσώπου. 

2. Οι καλλιτεχνικές και εκπαιδευτικές δραστηριότητες 
του Ν.Π. θα καλύπτονται από προσωπικό με σύμβαση 
ορισμένου χρόνου και σύμβαση μίσθωσης έργου και θα 
προσλαμβάνονται σύμφωνα με το νόμο, όπως ισχύει 
κάθε φορά. 

3. Την αρμοδιότητα σε αντικείμενα που δεν κατονο¬ 
μάζονται με τον παρόντα Οργανισμό Εσωτερικής Υπη¬ 
ρεσίας, καθορίζει με απόφαση του το Δ.Σ. του Ν.Π. της 
Φιλαρμονικής Δ.Δ. Σιταγρών. 

4. Κάθε άλλη λεπτομέρεια λειτουργίας της Φιλαρμο¬ 
νικής, μη προβλεπόμενη από τον παρόντα Οργανισμό 
ρυθμίζεται με ειδικούς κανονισμούς των υπηρεσιών, που 
εγκρίνονται από το Δ.Σ.. 

5. Ο παρών Οργανισμός Εσωτερικής Υπηρεσίας μπορεί 
να συμπληρώνεται σε περίπτωση κενού με απόφαση 
του Δ.Σ. του Νομικού Προσώπου. 

Οι Αρχιμουσικοί & μουσικοί της μουσικής μπάντας και 
της χορωδίας θα φροντίζουν για την διοργάνωση κάθε 
είδους εκδηλώσεων. Αναλυτικότερα τα αντικείμενα των 
εργασιών τους είναι τα παρακάτω: 

α) Θα φροντίζουν για την σύσταση, οργάνωση και 
λειτουργία τμημάτων μουσικής παιδείας. 

β) Θα επιμελούνται για την έγκαιρη διαμόρφωση σύγ¬ 
χρονων προγραμμάτων εκπαίδευσης. 

γ) Θα παρακολουθούν τις επιδόσεις των σπουδαστών 
και θα ενημερώνουν τους γονείς για την πορεία τους. 

δ) Θα διοργανώνουν δραστηριότητες και εκδηλώσεις 
που προάγουν την μουσική εκπαιδευτική παιδεία. 

ε) Θα συνεργάζονται με την σχολική κοινότητα και 
ιδιαίτερα με το Μουσικό Σχολείο, συμβάλλοντας στην 
από κοινού διαμόρφωση προγραμμάτων μουσικής εκ¬ 
παίδευσης. 

στ) Θα διοργανώνουν κάθε είδους μουσικές εκδηλώ¬ 
σεις, διαλέξεις, εκθέσεις, συζητήσεις και συσκέψεις. 

ζ) Θα έχουν την ευθύνη για την έκδοση και διάθεση 
ενημερωτικών δελτίων, φυλλαδίων και γενικά έντυπου 
υλικού για τις παρεχόμενες σπουδές. 

η) Θα τηρούν αρχείο των προγραμμάτων σπουδών 
καθώς και όλων των εκδηλώσεων. 

Ο Θεατρολόγος θα εισηγείται στο Δ.Σ. το αναλυτικό 
πρόγραμμα εκπαίδευσης των θεατρικών, καλλιτεχνικών 
και όλων των άλλων δραστηριοτήτων και εκδηλώσεων 
και θα έχει την ευθύνη της εφαρμογής και εκτέλεσης 
των εγκεκριμένων προγραμμάτων. 

Επιπλέον των ανωτέρω: 

α) Θα διοργανώνει κάθε είδους εκδηλώσεις, διαλέξεις, 
εκθέσεις, συζητήσεις και συσκέψεις για θεατρικά και 
καλλιτεχνικά έργα. 

β) Θα επεξεργάζεται τα προγράμματα των καλλιτεχνι¬ 
κών δραστηριοτήτων - μουσικές εκδηλώσεις, θεατρικές 
παραστάσεις - που απευθύνονται σε όλες τις κατηγο¬ 
ρίες των δημοτών. Καθώς και κάθε είδους εκδηλώσεις 
λόγου και γραμμάτων, όπως επίσης και διαγωνισμούς 
γραμμάτων και τέχνης. 

γ) Θα διοργανώνει μουσικοχορευτικές εκδηλώσεις, 
δ) Θα τηρεί αρχείο όλων των προγραμμάτων εκπαί¬ 
δευσης και των εκδηλώσεων. 

Από την παρούσα προκαλείται δαπάνη ύψους 45.000 
€, η οποία θα βαρύνει τον Κ.Α. 10-6041 με τίτλο απο¬ 
δοχές υπαλλήλων, του προϋπολογισμού οικονομικού 
Έτους 2005 του Νομικού Προσώπου της Φιλαρμονικής 
Δ.Δ. Σιταγρών. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Δράμα, 6 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
Μ. ΤΣΙΑΡΑ 


Αριθμ. 19107 (6) 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου Κοινότητας Γελάνθης», Νομού 
Καρδίτσας, η οποία δημοσιεύθηκε στο ΦΕΚ 726/ΤΒ/ 
28.9.1989. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/Α’) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 203 του π.δ. 410/1995 
(Δ.Κ.Κ). 

3. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητιικά Όργανα», 
που κυρώθηκε με το άρθρο πρώτο του π.δ. 63/2005 (ΦΕΚ 
98Α') σχετικά με τον έλεγχο δαπανών που προκαλούν 
οι διοικητικές κανονιστικές πράξεις. 

4. Του άρθρου 5 παρ. 8 του ν. 1894/1990 (Φ.Ε.Κ.110 Ά) 

5. Την Αριθμ. Β. 19404/13.9.1989 απόφαση Νομάρχη 
Καρδίτσας με την οποία αποφασίζεται η σύσταση Νο¬ 
μικού Προσώπου με την επωνυμία «Σχολική Επιτροπή 
Δημοτικού Σχολείου Κοινότητας Γελάνθης» του Νομού 
Καρδίτσας, η οποία δημοσιεύθηκε στο αριθμ. 726/τ.Β/ 
28.09.1989 Φ.Ε.Κ 

6. Την Αριθμ.Δ4/412/29.6.1994 (ΦΕΚ534/τ.Β/7.7.1994) από¬ 
φαση του Υπουργείου Εθνικής Παιδείας και Θρησκευμά¬ 
των, με την οποία ιδρύεται στην Νομαρχία Καρδίτσας, 
μονοθέσιο Νηπιαγωγείο Γελάνθης. 

7. Την αριθμ. 300/2005 απόφαση του Δημοτικού Συμ¬ 
βουλίου Δήμου Μουζακίου με την οποία αποφασίζει την 
τροποποίηση της αριθμ. 49/1989 απόφασης του Κοινο¬ 
τικού συμβουλίου Γ ελάνθης, η οποία νομιμοποιήθηκε με 
την αριθμ . Β. 19404/13.9.1989 απόφαση Νομάρχη Καρδί¬ 
τσας, ως προς : Α) την επωνυμία του Νομικού Προσώπου 
η οποία από «Σχολική Επιτροπή Δημοτικού Σχολείου 
Κοινότητας Γ ελάνθης», γίνεται «Σχολική Επιτροπή Δη¬ 
μοτικού και Νηπιαγωγείου Δημοτικού Διαμερίσματος 
Γ ελάνθης Δήμου Μουζακίου». Β) Ως προς την Διοίκηση 
του Νομικού Προσώπου, αποφασίζουμε: 

Τροποποιούμε την συστατική πράξη του νομικού Προ¬ 
σώπου «Σχολική Επιτροπή Δημοτικού Σχολείου Κοινό¬ 
τητας Γελάνθης», η οποία δημοσιεύθηκε στο αριθμ. 
726/ΤΒ/28.09.1989 Φ.Ε.Κ. κατά το μέρος που αφορά τα 
άρθρα 1 και 3, ως εξής: 

Α) Στο άρθρο 1 αλλάζει η επωνυμία του Νομικού Προ¬ 
σώπου , όπου από «Σχολική Επιτροπή Δημοτικού Σχο¬ 
λείου Κοινότητας Γ ελάνθης», γίνεται «Σχολική Επιτροπή 
Δημοτικού Σχολείου και Νηπιαγωγείου Δημοτικού Δια¬ 
μερίσματος Γ ελάνθης Δήμου Μουζακίου». 

Β) Το άρθρο 3 αντικαθίσταται ως εξής: 

Το Νομικό πρόσωπο θα διοικείται από Επταμελές Διοι¬ 
κητικό Συμβούλιο το οποίο θα απαρτίζεται από τους: 

α) Τον εκάστοτε Δήμαρχο του Δήμου Μουζακίου ή 
άλλο αιρετό ή μη μέλος που ορίζεται από τον ίδιο, ως 
Πρόεδρο. 

β) Δύο (2) Δημοτικούς Συμβούλους που θα ορίζονται 
με απόφαση του Δημοτικού Συμβουλίου. 

γ) Από τον εκάστοτε Διευθυντή του Δημοτικού Σχο¬ 
λείου Γ ελάνθης. 

δ) Από τον εκάστοτε Διευθυντή του Νηπιαγωγείου 
Γ ελάνθης. 




156 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ε)Έναν (1) εκπρόσωπο του Συλλόγου Γονέων και Κηδε¬ 
μόνων του Δημοτικού Σχολείου Γελάνθης. Σε περίπτωση 
που δεν έχει συσταθεί Σύλλογος Γ ονέων και Κηδεμόνων, 
ο εκπρόσωπος θα ορίζεται με απόφαση του Δημοτικού 
Συμβουλίου. 

Ζ)Έναν (1) εκπρόσωπο του Συλλόγου Γονέων και Κη¬ 
δεμόνων του Νηπιαγωγείου Γελάνθης .Σε περίπτωση 
που δεν έχει συσταθεί Σύλλογος Γ ονέων και Κηδεμόνων 
, ο εκπρόσωπος θα ορίζεται με απόφαση του Δημοτικού 
Συμβουλίου. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Νομικού 
Προσώπου. 

Κατά τα λοιπά ισχύει ως έχει η αριθμ . Β.19404/13.9.1989 
απόφαση Νομάρχη Καρδίτσας η οποία δημοσιεύθηκε 
στο αριθμ. 726/ΤΒ/28.09.1989 Φ.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 28 Δεκεμβρίου 2005 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 16554 (7) 

Σύσταση Σχολικής Επιτροπής των Εργαστηρίων Ειδι¬ 
κής Επαγγελματικής Εκπαίδευσης και Κατάρτισης 
(Ε.Ε.Ε.Ε.Κ.) του Δήμου Ροδίων Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις : α) των παρ. 8-15 του άρθρου 5 
του ν. 1894/1990 «Για την Ακαδημία Αθηνών και άλλες 
εκπαιδευτικές διατάξεις (τ. Α' 110) και β) του άρθρου 
203 του Δημοτικού και Κοινοτικού Κώδικα π.δ. 410/1995 
(τ. Α' 231). 

2. Τις διατάξεις του άρθρου 4 του ν. 2218/1994 και τις 
όμοιες του άρθρου 187 του π.δ. 323/1989 (Δ.Κ.Κ.), όπως 
τροποποιήθηκε με τις διατάξεις του άρθρου 11 του ν. 
2130/1993. 

3. Την αριθμ. 451/2005 απόφαση του Δημοτικού Συμ¬ 
βουλίου Ροδίων, σχετικά με την σύσταση της «Σχολικής 
Επιτροπής των Εργαστηρίων Ειδικής Επαγγελματικής 
Εκπαίδευσης και Κατάρτισης (Ε.Ε.Ε.Ε.Κ.) του Δήμου Ρο¬ 
δίων». 

4. Την αριθμ. 4699/Β/29.8.1997 (ΦΕΚ 891 /τ.Β'/9.10.1997) 
απόφαση του Γ ενικού Γ ραμματέα Περκρέρειαε Νοτίου 
Αιγαίου «Περί μεταβίβασηε δικαιώματος υπογραφήε 
στους Προϊστάμενους Δ/νσεων και Τμημάτων τη5 
Γενικήε Δ/νσηε τηε Περκρέρειαε στο Νομό Δωδ/σου, 
αποφασίζουμε: 

1. Συνιστάται στο Δήμο Ροδίων του Νομού Δωδε¬ 
κανήσου Νομικό Πρόσωπο με την επωνυμία «Σχολική 
Επιτροπή των Εργαστηρίων Ειδικής Επαγγελματικής 
Εκπαίδευσης και Κατάρτισης (Ε.Ε.Ε.Ε.Κ.). 

2. Σκοπός του Νομικού Προσώπου είναι: 

1. Η διαχείριση των πιστώσεων που διατίθενται για 
την κάλυψη των δαπανών λειτουργίας θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς 
αναλωσίμων, υλικών κ.λ.π. 

2. Η αμοιβή των καθαριστριών. 

3. Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 


4. Η εισήγηση προς τις αντίστοιχες διευθύνσεις Πρω¬ 
τοβάθμιας και Δευτεροβάθμιας Εκπαίδευσης για τον 
εφοδιασμό από τον Οργανισμό Σχολικών Κτιρίων των 
Σχολείων με έπιπλα και εξοπλιστικά είδη από το Υπουρ¬ 
γείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

5. Η διαχείριση εσόδων από την ενδεχόμενη εκμετάλ¬ 
λευση των σχολικών κυλικείων. 

6. Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας των σχο¬ 
λικών μονάδων. 

Πόροι της Σχολικής Επιτροπής είναι: 

1. Η ετήσια επιχορήγηση του Κράτους 

2. Η ετήσια επιχορήγηση του Δήμου μας 

3. Κάθε είδους εισφορές, δωρεές, κληρονομιές, κλη¬ 
ροδοσίες 

4. Εισπράξεις από το αντίτιμο των παρεχομένων πραγ¬ 
μάτων ή υπηρεσιών 

5. Πρόσοδοι από την περιουσία του. 

Το Νομικό Πρόσωπο εκπροσωπείται στο Δικαστήριο 
και σε κάθε είδους Δημόσια αρχή από τον Πρόεδρο 
του Δ.Σ. και όταν αυτός απουσιάζει ή κωλύεται, από 
τον Αντιπρόεδρο. 

Με την παρούσα απόφαση προκαλείται δαπάνη ποσού 
15.000 € στον Κ.Α. 00.6711 του προϋπολογισμού του Δή¬ 
μου Ροδίων τρέχοντος οικονομικού έτους 2005. Το ίδιο 
ισχύει και για τα επόμενα τέσσερα (4) οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 15 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθμ. 16931 (8) 

Σύσταση Νομικού Προσώπου Δημοσίου Δικαίου στο 
Δήμο Καλυμνίων Νομού Δωδεκανήσου με την επω¬ 
νυμία: « Σχολική Επιτροπή Δημοτικού Σχολείου Πα- 
νόρμου Καλύμνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: α) των παρ. 8-15 του άρθρου 5 του 
ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις (τ. Α' 110) και β) του άρθρου 203 
του Δημοτικού και Κοινοτικού Κώδικα π.δ. 410/1995 (τ. 
Α' 231). 

2. Την αριθμ. 369/2005 απόφαση του Δημοτικού 
Συμβουλίου Καλυμνίων, σχετικά με την σύσταση της 
«Σχολικής Επιτροπής Δημοτικού Σχολείου Πανόρμου 
Καλύμνου». 

3. Την αριθμ. 4699/Β/29.8.1997 (ΦΕΚ 891/τ.Β'/9.10.1997) 
απόφαση του Γ ενικού Γ ραμματέα Περκρέρειαε Νοτίου 
Αιγαίου «Περί μεταβίβασηε δικαιώματος υπογραφήε 
στους Προϊστάμενους Δ/νσεων και Τμημάτων τηε 
Γ ενικήε Δ/νσηε τηε Περκρέρειαε στο Νομό Δωδ/σου, 
αποφασίζουμε: 

1. Συνιστάται στο Δήμο Καλυμνίων του Νομού Δωδε¬ 
κάνησου Νομικό Πρόσωπο με την επωνυμία «Σχολική 
Επιτροπή Δημοτικού Σχολείου Πανόρμου Καλύμνου». 

2. Σκοπός του Ν.Π. είναι: 

Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα 
τα μέσα που είναι απαραίτητα για τη λειτουργία τους 
και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας 
των σχολικών μονάδων. 

3. Το Ν.Π. Διοικείται από δμελές διοικητικό συμβούλιο, 
αποτελούμενο από: 

Α) Τον Δήμαρχο, ή άλλο φυσικό πρόσωπο, αιρετό ή 
μη, που ορίζεται από αυτόν, ως Πρόεδρο, 

Β) Το Διευθυντή του σχολείου, 

Γ)'Ενα εκπρόσωπο του Συλλόγου Γονέων και Κηδε¬ 
μόνων, 

Δ) Δύο Δημότες 

4. Η θητεία του πρώτου Δ.Σ. του Ν.Π. ακολουθεί τη 
δημοτική περίοδο και λήγει με τον ορισμό του νέου 
Διοικητικού Συμβουλίου. 

Το Δ.Σ. εκλέγει Αντιπρόεδρο, Γραμματέα και Ταμία. 

5. Πόροι του Ν.Π. είναι: 

Α) Η ετήσια επιχορήγηση του Δήμου Καλύμνου από 
τον Κ.Α. 00.6711, το ποσό της οποίας δεν μπορεί να 
προσδιοριστεί αλλά κυμαίνεται ανάλογα με τις ετήσιες 
ανάγκες, 

Β) Η ετήσια επιχορήγηση του Κράτους, 

Γ) Κάθε είδους εισφορές, δωρεές, κληρονομιές και 
κληροδοσίες, 

Δ) Εισπράξεις από το αντίτιμο των παρεχόμενων 
πραγμάτων ή υπηρεσιών, 

Ε) Πρόσοδοι από την περιουσία του. 

6. Η περιουσία του Δημοτικού Σχολείου αποτελείται 
από όλα τα αντικείμενα που υπάρχουν σ' αυτό. 

7. Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο. 

8. Από την απόφαση αυτή προκαλείται δαπάνη ύψους 
4.700 € σε βάρος του προϋπολογισμού του Δήμου Καλύ¬ 
μνου και στον Κ.Α. 00.6711 για τις ανάγκες του Νομικού 
Προσώπου. Το ίδιο ισχύει και για τα επόμενα τέσσερα 
(4) οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 15 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 


Αριθμ. 16932 (9) 

Σύσταση Νομικού Προσώπου Δημοσίου Δικαίου στο 
Δήμο Καλυμνίων Νομού Δωδεκανήσου με την επω¬ 
νυμία «Σχολική Επιτροπή Νηπιαγωγείου Πανόρμου 
Καλύμνου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: α) των παρ. 8-15 του άρθρου 5 του 
ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις (τ. Α' 110) και β) του άρθρου 203 
του Δημοτικού και Κοινοτικού Κώδικα Π.Δ. 410/1995 (τ. 
Α' 231). 

2. Την αριθμ. 370/2005 απόφαση του Δημοτικού Συμ¬ 
βουλίου Καλυμνίων, σχετικά με την σύσταση της «Σχο¬ 
λικής Επιτροπής Νηπιαγωγείου Πανόρμου Καλύμνου». 

3. Την αριθμ. 4699/Β/29.8.1997 (ΦΕΚ 891/τ.Β'/9.10.1997) 
απόφαση του Γ ενικού Γ ραμματέα Περιφέρειαε Νοτίου 
Αιγαίου «Περί μεταβίβασηε δικαιώματος υπογραφήε 
στους Προϊστάμενους Δ/νσεων και Τμημάτων τηε 
Γενικήε Δ/νσηε τηε Περιφέρειαε στο Νομό Δωδ/σου, 
αποφασίζουμε: 

1. Συνιστάται στο Δήμο Καλυμνίων του Νομού Δωδε¬ 
κανήσου Νομικό Πρόσωπο με την επωνυμία «Σχολική 
Επιτροπή Νηπιαγωγείου Πανόρμου Καλύμνου». 

2. Σκοπός του Ν.Π. είναι: 

Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα 
τα μέσα που είναι απαραίτητα για τη λειτουργία τους 
και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας 
των σχολικών μονάδων. 

3. Το Ν.Π. Διοικείται από δμελές διοικητικό συμβούλιο, 
αποτελούμενο από: 

Α) Τον Δήμαρχο, ή άλλο φυσικό πρόσωπο, αιρετό ή 
μη, που ορίζεται από αυτόν, ως Πρόεδρο, 

Β) Το Διευθυντή του σχολείου, 

Γ)'Ενα εκπρόσωπο του Συλλόγου Γονέων και Κηδε¬ 
μόνων, 

Δ) Δύο Δημότες 

4. Η θητεία του πρώτου Δ.Σ. του Ν.Π. ακολουθεί τη 
δημοτική περίοδο και λήγει με τον ορισμό του νέου 
Διοικητικού Συμβουλίου. 

Το Δ.Σ. εκλέγει Αντιπρόεδρο, Γραμματέα και Ταμία. 

5. Πόροι του Ν.Π. είναι: 

Α) Η ετήσια επιχορήγηση του Δήμου Καλύμνου από 
τον Κ.Α. 00.6711, το ποσό της οποίας δεν μπορεί να 
προσδιοριστεί αλλά κυμαίνεται ανάλογα με τις ετήσιες 
ανάγκες, 

Β) Η ετήσια επιχορήγηση του Κράτους, 

Γ) Κάθε είδους εισφορές, δωρεές, κληρονομιές και 
κληροδοσίες, 

Δ) Εισπράξεις από το αντίτιμο των παρεχόμενων 
πραγμάτων ή υπηρεσιών, 

Ε) Πρόσοδοι από την περιουσία του. 

6. Η περιουσία του Νηπιαγωγείου αποτελείται από 
όλα τα αντικείμενα που υπάρχουν σ' αυτό. 

7. Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο. 

8. Από την απόφαση αυτή προκαλείται δαπάνη ύψους 
2.400€ σε βάρος του προϋπολογισμού του Δήμου Καλύ- 
μνου και στον Κ.Α. 00.6711 για τις ανάγκες του Νομικού 
Προσώπου. Το ίδιο ισχύει και για τα επόμενα τέσσερα 
(4) οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 15 Δεκεμβρίου 2005 

Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 


( 10 ) 

Χορήγηση άδειας άσκησης επαγγέλματος Κοινωνικής 
Λειτουργού στην Μαντζουράνη Βασιλική του Κων/νου 
και της Δέσποινας. 

Ο ΝΟΜΑΡΧΗΣ ΔΡΑΜΑΣ 

Με την υπ’ αριθ. 7159/12.12.2005 απόφαση του Νομάρχη 
Δράμας χορηγείται στην Μαντζουράνη Βασιλική του 
Κων/νου και της Δέσποινας κατοίκου Κυργίων Ν. Δρά¬ 
μας, άδεια άσκησης επαγγέλματος Κοινωνικής Λειτουρ¬ 
γού κατηγορίας Π.Ε. 

Με εντολή Νομάρχη 
Ο Διευθυντής 
ΧΡΗΣΤΟΣ ΧΑΤΖΟΥΡΙΔΗΣ 

